Rusinga Island

D’ **Ìnsel Rusinga** (ang. *Rusinga Island*; suah. *kisiwa cha Rusinga*) ìsch a keniànischa Ìnsel ìm Victoriasee. D’ Ìnsel lìegt ìm äschtliga Tail vum See un ìsch äbb 16 Kilomeeter làng; àn ìhrer braitschta Schtälla-n-ìsch sa äbb 5 Kilomeeter brait. Sa ìsch dur Dàmmschtrooss mìt dr Schtàdt Mbita Point uff’m keniànischa Fäschtlànd verbunda.

## Harkunft vum Nàmma
Dr Nàmma *Rusinga* schtàmmt vum Suba *Eluzinga*, wo aifàch „Ìnsel“ bediitet.

## Geogràfii
D’ Ìnsel Rusinga bfìndet sìch ìm üüsserschta Nordoschta vum Victoriasee, ìm klaina Tail, wo zem Kenia gheert. Sa lìegt àn dr Mìndung vu dr Winam-Meeresbüüsa. D’ Ìnsel ìsch 16 Kilomeeter làng un bis zu 5 km brait. Mìt siinera Gsàmtflächa vun äbb 42 Kwàdràtkilomeeter ìsch sa d’ zwaitgreeschta-n-Ìnsel ìm Victoriasee. Dr heechschta Punkt ìsch dr Zäntrààlbari Lunene mìt äbb 1.460 Meeter ìwwer’m Meer un 328 Meeter ìwwer’m Victoriasee.

Verwàltungsmaassig gheert d’ Ìnsel zem Homa Bay County. Zwìscha 1995 un 2009 hàt sa zem Distrikt Suba gheert.

## Tiafgrund

Dr Ìnselgrund bschteht hàuiptsachlig üss Ärgusschtai.

Rusinga-n-ìsch a bediitenda Fossilialàgerschtälla. Bsunders wìchtig ìsch d’ Rusinga-Grupp üss’m Untra un Mìttlera Miozään. ’S ìsch a Gschtainainhait, wo-n-üss mehrera Formàzioona bschteht. Ìhra fossiliariichschta Taila schtälla d’ Hiwegi- un d’ Kulu-Formàzioon dàr. Vu doo schtàmma friahja Vertratter vu da Mänscha-n-àrtiga, wia zem Baischpìel dr *[[Proconsul (Gattung)|Proconsul]]* un dr *[[Nyanzapithecus]]*. Naawadràà sìnn uff dr Ìnsel Fossilia vum *[[Myorycteropus]]*, a Vorfààhra vum Ardferikel, un vum *[[Miorhynchocyon]]*, wo zem Rüssel-Klainhund gheert. Uff dr Ìnsel sìnn àui Bsunderhaita, wia zem Baischpìel d’ *[[Parageogale]]*, a àfrikànischa Form vum Süügtiar Tenrek, wo-n-uff Madagaskar verbraitet ìsch. Ìn da Wasiriya-Grundschìchta (ang. *Wasiriya Beds*) hàt maa jìngera Fossilia-n-üss’m Oowera Pleistozään gfunda. Ìn da Àblagerunga hàt maa mehrera Ànilopàrta äntdäckt, unteràndrem d’ Küahàntilop *[[Rusingoryx]]*.

## Tiarwalt
Um d’ Ìnsel Rusinga laawa-n-äbb 100 Voogelàrta. Ainiga drvu sìnn gfahrdert. Uff dr Ìnsel sìnn àui Wàràna, wo vìel greesser sìnn àls uff’m Fäschtlànd odd’r uff da nochberliga Ìnsel.

## Beväälkerung, Schprooch un Kültüür
Vor mehrera Joohrhunderta-n-ìsch d’ Ìnsel vu Flìchtlìnga-n-üss’m hittiga-n-Uganda bsìedelt worra. Dia Litt gheera zem Volksschtàmm Luo. Ìhra Vorfààhra sìnn jedoch üss’m Suba-Volk gsìì. Hìttz’tààgs reedet dr greeschta Tail vu dr Ìnselbeväälkerung d’ Schprooch Dho Luo. Üsserdam reedet maa doo àui d’ Àmtsschproocha Anglisch un Suaheli. Sallamols ìsch d’ Schprooch Singa gsìì, wo ma numma-n-uff Rusinga grädd hàt. Dia Schprooch ìsch mìt dr Suba-Schprooch verwàndt gsìì.

Bii dr Volkszehlung vu 2006 sìnn uff Rusinga äbb 25.000 Iiwoohner gsìì. D’ maischta Ìnselbewoohner sìnn Chrìschta (84 % vu dr Beväälkerung), àwwer ’s gìtt àui a bediitenda moslämischa Mìnderhait (12 %). D’ Iiwoohner laawa vor àllem vu dr Làndwìrtschàft, dr Fìscharäi odd’r vum Tourischmus.

Jeedsjoohr fìndet vor Wiahnàchta d’ Rusinga-Faschtschpìeler schtàtt, wo d’ Suba-Kültüür färdert.

Dr keniànischa Gwarkschàftler un Unàbhangigkaitspolitiker Tom Mboya (1930–1969) hàt üss Rusinga gschtàmmt. Sii Grààb bfìndet sìch ìn’ma Mosoleum z’ Kamasengere ìm Wäschta vu dr Ìnsel.

## a pààr Bìlder

Rusinga Island - Lake Victoria - Kenya.jpg|Panorama vu Rusinga vum Süüdoschta-n-üss gsah


Rusinga Island-The village-2.jpg|Ìn’ma Kìschtadorf
Rusinga Island-5.jpg|Àn dr Kìschta-n-uff dr Ìnsel
Rusinga Island Fishing.jpg|Fìscher bii dr Ìnselkìschta
Rusinga Island-The market.jpg|A Handler ìm Màrkt vu Rusinga
African woman rusinga.jpg|A Fràui vu Rusinga ìm tràdizionälla Pràcht
Tom Mboya Mausoleum.jpg|S’ Mosoleum vum Tom Mboya
1Mbita Rusinga bridge.jpg|D’ Brucka, wo Rusinga mìt Mbita Point verbìndet


## Weblinks

* ''The Mfangano-Rusinga Island Complex.'' uff dr Websitta vu dr Waltärwa-n-àbkumma vu dr UNESCO, vum 12. Februar 2010 (anglisch)

## Ainzelnoohwiisa